**8517 Magyargencs, Petőfi u. 127.**

**ikt.szám:…….../2023.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2023. február 9-i nyilvános üléséről, mely 16 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Dr. Thoma Elek alpolgármester

 Bálint Ferenc

 Erdély Tamás

 Vida Gábor

Távol van: -

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**5/2023.(II.9.) önkormányzati határozat**

Magyargencs Község Önkormányzatának képviselő-testülete 2023. február 9-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2023. évi költségvetésének tárgyalása

Előadó: polgármester

1. Magyargencs Község Önkormányzat 2023. évi költségvetésének tárgyalása

Előadó:polgármester

1. Magyargencs Község Önkormányzat 2023. évi közbeszerzési tervének tárgyalása

Előadó: polgármester

1. Beszámoló a 2023. évi vagyonnyilatkozat-tételi kötelezettségek teljesítéséről

Előadó: Ügyrendi Bizottság elnöke

1. Vegyes ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2023. évi költségvetésének tárgyalása**

**Előadó: polgármester**

Boros Tamás polgármester tájékoztatja a Képviselő-testületet, hogy az előterjesztés kiküldésre került, mindenki áttanulmányozhatta. A költségvetés legnagyobb részét a bérek és járulékok teszik ki. Sajnos a finanszírozás lecsökkent az adóerő-képességek változása miatt. A hozzájárulás lakosságarányosan történik, az összegeket a költségvetés tartalmazza. Magyargencsnek 2.193 e Ft-ot kell hozzátennie a működéshez. Beruházásként 1 db laptop került betervezésre a pénzügyesnek.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**6/2023. (II.9.) önkormányzati határozat**

A Nemesgörzsönyi Közös Önkormányzati Hivatal 2023. évi költségvetésének elfogadásáról

**Magyargencs Község Önkormányzat Képviselő-testülete**  a Nemesgörzsönyi Közös Önkormányzati Hivatal 2023. évi költségvetését az előterjesztés szerinti tartalommal és annak mellékletében foglaltak alapján elfogadja.

A Képviselő-testület a 2023. évi költségvetés bevételi fő összegét 111 087 000,- forintban, a kiadási fő összegét 111 087 000,- forintban állapítja meg.

A kiadási fő összegen belül a kiemelt előirányzatokat a következőkben állapítja meg.

a) személyi juttatások 93.514 FT

b) munkaadókat terhelő járulékok 12.253.000 Ft

c) dologi kiadások 4 820 000 Ft

d) beruházási kiadások 500.000 Ft

e) finanszírozási bevételek 111.087.000 Ft

A költségvetési létszámkeretet 15 főben állapítja meg.

A Képviselő-testület a 2023. évi cafetéria keretet 400.000 Ft/fő határozza meg.

A Nemesgörzsönyi Közös Önkormányzati Hivatal költségvetése beépül a székhely település költségvetésébe.

Felhatalmazzák a Képviselő-testületek a jegyzőt, mint intézményvezetőt, hogy a jóváhagyott költségvetés, költségvetés kiadási és bevételi előirányzatait –figyelemmel az államháztartási törvény végrehajtásáról szóló 368/2011. (XII.31.) Kormányrendelet 36.§ (1) –(3) bekezdéseiben foglaltakra –saját hatáskörében módosíthatja azzal, hogy kötelezettségvállalás csak a szabad előirányzat erejéig történhet. Az előirányzatok saját hatáskörben történő módosítása esetén a módosítással egyidejűleg a Közös Hivatalt alkotó önkormányzatok polgármestereit írásban tájékoztatni kell.

A Közös Hivatal kizárólag kötelező feladatokat lát el.

**Határidő**: 2023.02.15.

**Felelős**: polgármester

**2)Magyargencs Község Önkormányzat 2023. évi költségvetésének tárgyalása**

**Előadó:polgármester**

Boros Tamás polgármester ismerteti a költségvetés tartalmát. Elmondja, hogy 18 millió Ft-os áthozott pénzmaradvánnyal kezdjük az évet, de sajnos a rezsi költségek emelkedése miatt fel kell élni. Látszik a kormányzati segítség, így reménykedünk benne, hogy további támogatásokkal csökkentik az önkormányzat kiadásait. Eddig közel 3,7 millió Ft-ot kapott az önkormányzat rezsitámogatásként. Kiadási oldalon a szokásos rendezvények belekerültek a költségvetésbe. Néhány helyen optimalizálásra lesz szükség a fűtés terén. Tervezzük az elektromos fűtés kiépítését óvodánál is. A béremeléssel kapcsolatban kompenzációról még nincs hír, így azzal még nem számolhatunk. Soronként ismertetésre kerülnek a kiadási, bevételi tételek.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2022.(II.13.) önkormányzati rendelete**

**Magyargencs község Önkormányzat Képviselő-testülete úgy döntött, hogy az önkormányzat 2023. évi költségvetéséről szóló, fenti** számú rendeletét az előterjesztésben foglaltaknak megfelelően megalkotja.

**3)Magyargencs Község Önkormányzat 2023. évi közbeszerzési tervének tárgyalása**

**Előadó: polgármester**

Boros Tamás polgármester ismereti a közbeszerzési tervet. Elmondja, hogy nullás, az idei éven nem tervez az önkormányzat közbeszerzés köteles beruházást.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**7/2023.(II.9.) önkormányzati határozat**

Magyargencs Község Önkormányzatának Képviselő-testülete az önkormányzat általános közbeszerzési szabályzata alapján az önkormányzat 2023. évi közbeszerzési tervét az előterjesztésnek megfelelő tartalommal jóváhagyja.

Felhatalmazza a polgármestert a szükséges intézkedések megtételére.

**Határidő: Azonnal a tervnek a Közbeszerzési Hatóság által működtetett Közbeszerzési Adatbázisban történő közzétételére vonatkozóan a közbeszerzésekről szóló 2022. évi CXLIII. törvény 43. § (1) bekezdés a) pontja alapján.**

**Felelős: Novák Edit aljegyző**

Határidő:azonnal

**4)Beszámoló a 2023. évi vagyonnyilatkozat-tételi kötelezettségek teljesítéséről**

**Előadó: Ügyrendi Bizottság elnöke**

Bálint Ferenc képviselő tájékoztatja a Képviselő-testületet, hogy a vagyonnyilatkozat-tételi kötelezettségnek minden képviselő eleget tett.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**8/2023.(II.9.) önkormányzati határozat**

Magyargencs Község Önkormányzatának Képviselő-testülete a 2023. évi vagyonnyilatkozat-tételi kötelezettségről szóló beszámolót elfogadja.

Felelős: polgármester, Ügyrendi Bizottság elnöke

Határidő: azonnal

**5)Vegyes ügyek**

**Előadó: polgármester**

Boros Tamás polgármester elmondja, hogy lezajlott az idősek napi rendezvény. Pozitív visszajelzés érkezett mindenkitől. Elhangzott, hogy a dél talán megfelelőbb időpont lenne, ezt is megfontolhatjuk a következő alkalommal. Lassan elkezdődik a falunap szervezése. Ha van valakinek program ötlete, akkor szíveskedjen elmondani.

Az orvosi rendelő átköltözése miatt egy válaszfalat kellett építeni, így a várót tudják használni a háziorvosi betegek is.

Tájékoztatja a Képviselő-testületet, hogy a falugondnok továbbképzési terve elkészült. Ismereti a tartalmát.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**9/2023.(II.9.) önkormányzati határozat**

Magyargencs Község Önkormányzatának Képviselő-testülete megtárgyalta „Magyargencs Falugondnoki Szolgálat 2023. évi továbbképzési terve” című napirendet, és az alábbi döntést hozta:
Magyargencs Község Önkormányzata Képviselő-testülete a Magyargencs Falugondnoki Szolgálat 2023. évi továbbképzési tervét az alábbiak szerint jóváhagyja:

TOVÁBBKÉPZÉSI TERV
FALUGONDNOKI SZOLGÁLAT
Magyargencs
2023. év

Továbbképzésen részt vevő: 1 fő (Bálint Ferenc falugondnok)
Várható távolléti idő: 0 munkanap
Helyettesítés rendje: a helyettesítés nem szükséges
A továbbképzésre fordítható forrás: 0.- Ft

Továbbképzési kötelezettségét teljesíti: 1 fő (A Slachta Margit Nemzeti Szociálpolitikai Intézet
EFOP-3.8.2-2016-00001 és a VEKOP-7.5.1-16-2016-00001 azonosítószámú „Szociális humán
erőforrás fejlesztése” című kiemelt projektek keretein belül szervezett kötelező képzések közül jogszabály/jogismeret aktualizálás, ellátotti-, gyermek-, betegjogok képzés, amely online formában teljesítendő, és a megszerezhető pontok száma 6.

A Képviselő-testület utasítja a polgármestert, hogy a döntésről a falugondnokot tájékoztassa.

Felelős: Boros Tamás polgármester

Határidő: azonnal

Thoma Elek alpolgármester javasolja, hogy Boros Tamás polgármester az elmúlt évi munkájáért 3 havi illetménynek megfelelő jutalomban részesüljön bruttó 1.560.000.- Ft összegben.

A Képviselő-testület egyetért, egyöntetűen javasolják a jutalmat.

Boros Tamás polgármester kéri kizárását a szavazásból.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**10/2023. (II.9.) önkormányzati határozat**

Magyargencs Község Önkormányzat Képviselő-testülete jelen határozatával úgy döntött, hogy Boros Tamás polgármestert kizárja a szavazásból érintettség okán.

Felelős: alpolgármester

Határidő: azonnal

Dr. Thoma Elek alpolgármester megkérdezi, hogy a napirenddel kapcsolatban a képviselők részéről van-e kérdés, észrevétel?

Módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**11/2023. (II.9.) önkormányzati határozat**

Magyargencs Község Önkormányzat Képviselő-testülete úgy döntött, hogy Boros Tamás polgármester részére 3 havi illetménynek megfelelő jutalmat állapít meg, bruttó 1.560.000.- Ft összegben, a 2023. évi költségvetés terhére. Felkérik az aljegyzőt a szükséges intézkedések megtételére.

Felelős: alpolgármester, aljegyző

Határidő: azonnal

Boros Tamás polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. február 9-i nyilvános ülést 18óra 9 perckor berekeszti.

K.m.f.

Boros Tamás Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző